Den sovjetiske flåde oplevede et antal problemer med driftssikkerheden, især på atomdrevne fartøjer. Det første problem opstod med den første atomdrevne ubåd [[K-3 Leninski Komsomol]] som [[November-Klasse]]n er designet fra. Der var flere alvorlige problemer med atomubåde som eksempelvis [[K-219]] og [[Mike-klassen|K-278 Komsomolez]], der begge forliste efter brande samt det noget dystre havari på [[K-19]] med en læk i [[kernereaktor]]en, hvor flere besætningsmedlemmer døde (se også filmen [[K-19 – The Widowmaker]]). Utilstrækkelige sikkerhedsprocedurer og konstruktionsfejl var normalt grunden til problemerne. Fra sovjetisk side blev det postuleret, at mange af ulykkerne skete som følge af kollisioner med amerikanske ubåde, en påstand der formentligt ikke er helt uden sandhed.{{kilde mangler|dato=Uge 27, 2014}} Dette er stadig uklart, da den amerikanske flåde ikke omtaler ulykker, der har med nukleare skibe at gøre. Ved den kolde krigs ophør i [[1991]] var der stadig en del sovjetiske ubåde fra den første [[generation (slægt)|generation]] i tjeneste. Årsagen hertil var, at de sovjetiske ballistiske missiler havde en relativ ringe præcision, hvorfor Sovjetunionen lagde vægt på at kunne affyre mange missiler fra ubådene, ligesom de sovjetiske ubåde blev fulgt tæt af NATO-ubåde, hvorfor en stor del af de sovjetiske ubåde måtte forventes at blive sat ud af spillet tidligt i en eventuel konfrontation. Dette tvang den sovjetiske ledelse til at tilegne sig filosofien: "Sikkerhed i antal".
Filosofi Historie Foreninger Organisationer